મુખ્યમંત્રી આનંદીબહેને સોમવારે સવારે શિક્ષણ વિભાગની ઉચ્ચ સ્તરે યોજેલી બેઠકમાં આ નિર્ણય લીધો હતો. તેમણે જણાવ્યું હતું કે, અત્યારે મુખ્યમંત્રી યુવા સ્વાવલંબન યોજના હેઠળ વાર્ષિક રૂપિયા ૬ લાખ કરતાં ઓછી આવક ધરાવતા ગરીબ પરિવારોના વિદ્યાર્થીઓ માટે મેડિકલ સહિત ઈજનેરી અભ્યાસક્રમોમાં ૫૦ ટકા ફી સરકાદ્વારા ભરવાનો એટલે કે ૫૦ ટકા ફી માફ કરવાનો નિર્ણય અગાઉ લેવાયો છે. હવે બાકી ૫૦ ટકા ફી ગરીબ પરિવારોની કન્યાઓને મેડિકલમાં ભરવાની થાય છે તે પણ ૫૦ ટકા ફી મુખ્યમંત્રી કન્યા કેળવણી નિધિમાંથી ભરવામાં આવશે. પરિણામે મેડિકલમાં ગરીબ પરિવારની કન્યાઓ માટે શિક્ષણ મફત થઈ જશે.